《谢梁廉济运使见访》
宋代·王庭圭

夜向天边识使星，使星光近少微明。朱轮疑自丹霄落，陋巷忽微骢马鸣。

台下霜威惊草木，山间旌旆烁檐楹。惭无櫑具衣冠伟，久服西都暴胜名。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。